LidanRubinov/Halacha-QA huggingface dataset:
שאלה: תיקון פגם הברית: אני די נבוך לשאול את השאלה הזאת אבל אני מרגיש שאני לא יכול יותר. לא מזמן הייתי שומר מרחק מהדברים האלו וזה לא היה מעניין אותי בכלל אבל עכשיו אני לא מצליח להסיר את הדברים הללו מהעיניים שלי. אני מנסה להפסיק ואני ממש אבל ממש רוצה להפסיק עם זה כי אני לא יכול כבר אבל אני צריך שיטה או דרך או כל עזרה אחרת איך להיפטר מזה אחת ולתמיד. אני מפחד שנכנסתי לדרך ללא מוצא ושאי אפשר כבר לצאת מזה ושלעוון הזה אין תשובה. אם אפשר לעשות תשובה הייתי רוצה לדעת איך עושים את זה כדי לצאת נקי על העוונות שאני עושה בנושא הזה ואיך נפטרים מזה. יש לציין שאני אדם דתי ברוך ד ואני מקפיד לעשות מצוות אך בדבר הזה אני לא מצליח עז מה עושים? ב פלוני
תשובה: הבה נפתח בבירור משותף של הסוגיה: האם תוכל לשתף בתשובה לשאלה מה אתה רואה מול העיניים כשאתה שואל שאלה זו? כלומר, לאיזה סוג תשובה אתה מתכוון? מה עשויה להיות דרך התשובה והתיקון של שמירת הברית? אולי אם נמצא ביחד קצה חוט   נוכל להתקדם. אתה מוזמן לכתוב מחדש, ונתקדם ביחד.
שאלה: קוקה קולה: האם קוקה קולה בהשגחת הרב משה יהודא ליב כשר למהדרין?
תשובה: כן
שאלה: נר נשמה: רציתי לשאול האם כל אחד יכול להדליק נר נשמה או רק קרבה ראשונה?
תשובה: כל אחד רשאי להדליק נר נשמה לעילוי נשמת אדם שהוא חפץ. ושנה טובה
שאלה: האם להסכים לסעודת אמנים ולטקס הפרשת חלה: לרב שרלו שליט"א אני רב צעיר, מכהן בקהילה יחסית גדולה, התייעצתי אתך בעבר ואני רוצה לבקש שוב את עזרתך מהניסיון שלך. פנו אלי כמה נשים שרוצות לעשות ערב גדול לפני ראש השנה כדי שזה יהיה חויה רוחנית. במרכז הערב הם רוצות להביא את טקס "הפרשת חלה" ואחר כך "ברכות" למיניהן כדי להתקרב לקב"ה וכדו. הם גם ביקשו שאני אבוא. כל העניין נראה לי עוד פעם הליכה מחדש למה שהנביאים אמרו על הקורבנות. הנשים האלה אינם מהמקפידות במצוות ובהגעה לבית הכנסת. גם כל העניין של לעשות בצק כדי להפריש חלה או לאכול משהו מוזר כדי לברך ברכה מוזרה הוא נראה לי נטע זר בכל התפיסה היהודית. אמנם לא למדתי אצלך אבל אני מכיר את התפישה שלך על הקורבנות ועל הצדק החברתי וכו, ועל כן אני מבקש בעצתך מה לעשות ובעיקר האם לנצל את ההזדמנות "ולנתץ את הפסילים" או שלהסכים. ואודה לך על תשובה מהירה כדי שהיא תהיה רלוונטית.
תשובה: לרב הי"ו, אני מעריך כי לפני שלושים שנה הייתי עונה לך אחרת מהיום. אז הייתי עונה לך שזו הזדמנות מצוינת אכן "לנתץ את הפסילים", לדרוש דרשות חדות ונוקבות על התפישה הרעה הזו, שזו חזרה על "למה לי רוב זבחכם", שאם רוצים לעשות משהו לפני ראש השנה הוא צריך להיות רחוק מטקסים וקרוב לשינוי רוחני פנימי, ועוד ועוד, ולא זו בלבד שבוודאי שלא הייתי מוכן לדרוך ולשים את רגלי במקום כזה, אלא שגם הייתי מנסה למנוע את האירוע הזה, שכן הוא אירוע מזיק מאוד. היום אני נוהג אחרת, וזאת בלי לשנות דבר מעמדותיי. רק להוסיף להם. כל מה שכתבת הוא תלוי קונטקסט, גם לדבריך. הלוא הנביאים בוודאי שלא יצאו נגד הקורבנות. הם יצאו נגד תפיסה מעוותת של הקורבנות, בשעה שאין תשתית של צדקה ומשפט, של תיקון חברתי, ושל עיוות במידות ומשקלות. מטרתם לא הייתה לנתק את העם מעילוי הקודש ומבית המקדש. מטרתם הייתה לבנות סולם נכון. למה אפוא שלא תלך בעקבותיהם? למה שלא תהיה חלק מחוויה רוחנית שנשים חשות קרובות אליה, בלי ביקורתיות ובלי ניסיון לשפוט מי ירא שמיים ומי לא? למה שלא תהיה חלק גם מהתקרבות כזו לקב"ה, בדרכן שלהן? אולם, אם ברצוננו ללכת אכן בעקבות הנביאים   הצע להן, ואפילו דרוש מהן, לקיים את האירוע לאחר תיקון מהותי בתחום הצדקה ובתחום המשפט. לאמור: נצל את ההזדמנות ולמד איתן ביחד את תפישת הנביאים  דבר על הצורך לבנות תשתית משמעותית קודם שבאים בשערי הפרשת חלה וברכות על פירות אקזוטיים  על ידי כך אכן תבנה קומה מלאה. תאר לך ערב כזה: בחלקו הראשון   מביאים לכך שכל המשתתפות חותמות על כרטיס אד"י, אחד התיקונים שצריך לעשות. החלטת הרבנות הראשית משנת תשמ"ז הכירה במוות המוחי  היא הותירה את בעיית האמון ברופאים, שנפתרה על ידי חוק קביעת המוות המוחי  לא זו בלבד, אלא שגם כיום ישנה אפשרות לרב המוסמך הן על ידי הרבנות הראשית והן על ידי משרד הבריאות ללוות משפחות בהחלטתן הקשה. עתה אין סיבה מוצדקת שלא להירתם לאחת המצוות החשובות ביותר   הצלת חיים. זו אפוא דוגמה למה שניתן לעשות, לא כניגוד לקורבנות ("הפרשת חלה" ו"ברכות") אלא כתשתית היסוד. אפשרות נוספת היא החלטה כי הקהילה שלך פותחת במבצע גדול להנגשת בית הכנסת למי שבית הכנסת אינו מונגש לו: בין אם מדובר בבעלי מוגבלויות פיזיות שאינם יכולים לבוא או אינם יכולים לעלות לתורה  בין אם מדובר בנשים עם עגלות ובמדרגות בלתי עבירות לעזרת נשים  בין אם מדובר בשיפור השמיעה  בין אם מדובר בחוסר נגישות במובן הרוחני של הדבר- בית הכנסת פותח את שעריו לצורך בר מצווה לציבור הכללי וכדו. ואז לפנות ל"הפרשת חלה" ו"סעודת אמנים". וכן על זה הדרך. האם לא נראה לך שזה יביא בכנפיו תועלת מרובה יותר, ותנועה רוחנית משמעותית שיותר? ואשמח להמשיך ולדון בעניין.
שאלה: סליחות: אני נוהג לקום מוקדם לפני הנץ החמה לסליחות. עוד מעט יתחיל בית הספר ושם אנחנו אומרים סליחות בשעה שמונה בערך.רציתי לדעת, האם אני צריך להמשיך לקום מוקדם לסליחות כי בעצם עד שמונה עובר כבר זמן סליחות? או שאני יכול פשוט לאמר סליחות יחד עם כולם בבית הספר?
תשובה: מתוך תשובה של הרב אליהו: "הזמן הטוב ביותר לסליחות הוא לפנות בוקר בשעה שהיא עת רצון קודם תפילת "ותיקין" (עם הנץ החמה). ואם איחרו - אפשר לומר סליחות אחר כך. (כה"ח שם ס"ק א, ב)". מכאן שאפשר לומר סליחות כל היום ואתה יכול להגיד עם כולם בבית הספר אבל עדיף לומר לפני הנץ. אתה יכול להחליט שתשתדל לבוא לבית הכנסת לפני הנץ וביום שלא תצליח להשכים קום - תאמר בבית הספר. לשנה טובה תכתב ותחתם!
שאלה: פסטו: עברתי על התשובות באתר ולא הצלחתי להבין לגמרי. אני מעוניין להכין פסטו מבזיליקום וקשה למצוא כזה שהוא נקי מחרקים. מהי רמת הנגיעות של הבזיליקום? האם השרייה בסבון ולאחריה טחינה במעבד מזון מספיקה לכתחילה? ה
תשובה: הוא נגוע! אם משרים במעט מי סבון 3 דקות ושוטפים היטב תחת ברז מים אז יתכן שהוא יתקנה ויתכן שלא. לכן משרים במעט מי סבון 3 דקות ושוטפים היטב תחת ברז מים ואחר כך בודקים 3 עלים מול מקור אור חזק. במידה והבדיקה יוצאת נקייה אז מותר לטחון דק דק ואין בזה איסור של "ביטול איסור לכתחילה"
שאלה: מנסה להיגמל מטלוויזיה ולא מצליח- מה לעשות?: לפני בערך שנה התחלתי לשמור על העינים שלי.אני אפילו לא זוכר איך ולמה.אני רק יודע שפתאום בבת אחת תחלתי לשמור על כל דיני שמירת עינים לא ראיתי סרטים וכו. אבל יש לי בעיה.בגלל שלא התחלתי להקפיד על זה בגלל איזה סיבה רוחנית וכו אלא סתם התחלתי בלי שום סיבה עכשיו זה מתחיל להיות לי קשה.אני ממש מתגעגע ללראות סרטים וטלויזיה למרות שאני יודע שזה פוגע לא רק ברוחניות אלא גם באישיות וכו זה לא עוזר לי.אני מעסיק את עצמי בדברים אחרים אבל כל הזמן חושב על טלויזיה והכי קשה זה שכל שאר הסביבה שלי לא מקפידה וכל פעם שמישהו מהמשפחה שלי רואה סידרה שאהבתי יש לי צביטה בלב ולפעמים אני לא עומד בזה וצופה כמה שניות.בקיצור איך להיפטר רגשית מהטליזיה?כי שניסיתי להעביר את הזמן בדברים אחרים וללמוד על הנזק זה רק גרם לי לרצות להפסיק לרצות לראות טלויזיה אבל זה לא גרם לי להפסיק לרצות.
תשובה: לך צדיק! יישר כוח שאתה לא מתייאש וממשיך לברר איך להתקדם ולהתעלות! אם הבנתי אותך נכון- אתה מבין ורוצה להתנתק מהטלוויזיה ועדיין קשה לך ואתה שואל מה לעשות. אז ככה. באדם יש המון כוחות. אחד מהכוחות שיש בו הוא הרצון, כוח נוסף הוא השכל. הכוח הנמוך באדם הוא נפש- רצונותיו הנמוכים של האדם. לפעמים קורה שהשכל מבין שצריך להתרחק מדבר מסוים והרצון רץ לעבר החלטה זו, אבל הגוף, הנפש, הרצונות הנמוכים באדם נשארים מאחור. ואז האדם קרוע בין שמיים וארץ. לפעמים הגוף מצליח איך שהוא לאזור כוחות ולהימשך למעלה ולפעמים השכל והרצון עושים צניחה חופשית בחזרה לגוף על כל רצונותיו הנמוכים. ומה עושים? "ויבין ושב"- בתפילת שמונה עשרה אנחנו קודם מתפללים על חכמה בינה ודעת ורק אח"כ על חזרה בתשובה. אסור שההבנה תהיה רק כללית- אסור לראות טלוויזיה, אלא פרטנית ממש. הבנת התרבות, האיסורים הרבים, בזבוז הזמן ועוד. ככל שתלמד יותר פרטים, כך הגוף ישתכנע ללכת עם הרצון ועם השכל אל מחוזותיהם הנכונים. ציינת שאתה חי בחברה שרואה טלוויזיה. אין ספק שהאדם הוא אדם חברתי- הוא מושפע מהחברה בה הוא נמצא. כשכולם רואים טלוויזיה, קשה מאוד להיכנס לחדר ולנעול את הדלת. אז מה עושים? אם אפשר עדיף להימנע ממפגש שכזה אם זה בלתי אפשר- אתה צריך להקדים תרופה למכה ולעשו חשבון נפש. תכתוב לעצמך סיטואציות שונות בהם אתה אמור להתמודד, ותחשוב לפני מעשה,תנסה לנתח איך להגיב, ממה להימנע, מה לעשות כדי לא להיסחף ולהישבר. הכי חשוב הוא שצריך לזכור שאנחנו נמצאים במלחמה במלחמה יש קרבות רבים- אם הפסדת בקרב זה ממש לא אומר שהפסדת במלחמה. אם נפלת- תקום, אל תישבר. יכולות להיות תקופות בהן יהיה לך יותר קל ותקופות בהן יהיה לך יותר קשה. הכי חשוב הוא לא להתייאש. אני ממליץ לך ללמוד את הספר  מסילת ישרים. קצת כל יום יעזור לך ממש. יישר כוח על השאלה, על הבירור גמר חתימה טובה מקווה שנתתי כיוון כללי אלרון
שאלה: שימוש בכספי מעשרות: יש לי שאלה,לגבי שימוש בכספי מעשרות לקניית ספרי קודש,וכן שימוש בכספים אלה לקניות דברים לכבוד שבת,דברים מיוחדים,שבדרך כלל לא קונים,האם ניתן לקנות אוכל מיוחד לכבוד שבת מכסף זה,והאם מותר לי לקנות סידור לשימושי האישי?אשמח לתשובה,!
תשובה: העמדה המקובלת בהלכה היא שלא קונים במעשר כספים דברים שנועדו רק לנו, גם אם הם מכוונים למצווה שלא היינו עושים בלי כסף זה. על כן, אם קונים ספרים - גם לשימוש הציבור. אם מאכלים - רק אם פותחים את הבית בפני עניים ואנשים זקוקים. ויישר כוח
שאלה: כשרות השליטה והבקר: לאור מה שאנו שומעים ורואים באתר של הרב אמנון יצחק לגבי השמיעה ההמונית ובדיקת סכיני השחיטה האם אפשר לעבור לסדר היום ולא להיתיחס?
תשובה: מצ"ב מענה לפנייה
שאלה: אזכרה: יש לי שאלה חשובה סבי נפטר ב-ג בחשוון ונקבר ב-ד בחשוון השאלה שלי מתי יוצא 11 חודש? לפי מה קובעים את התאריך של ה-11 חודש לפי תאריך קבורה או תאריך פטירה? מראש. מ.
תשובה: לך לאחר 11 חודש אין חיוב לערוך אזכרה ורק עדות מסוימות עושות זאת. (אני לא ערכתי אזכרה כזו להורי וכד ) כמעט כל קהילות ישראל מפסיקות לומר אז  קדיש  לפחות למספר ימים. אזכרה   יום של לימוד תורה. אותו תוכלו לערוך השנה בצום גדליה (ג  בתשרי ) שזה יום מתאים ללימוד ולתשובה, או במוצאי הצום שזה ד בתשרי. סיכום אין זה משנה מתי. כל מה שעושים במשך כל ה שנה  לע"נ הנפטר מועיל, ובפרט לימוד תורה וצדקה ומעשים טובים. בבנין ירושלים תנוחמו בברכת כתיבה וחתימה טובה דוד לוי
שאלה: הכנת ברד בשבת: האם ניתן בשבת להכניס בקבוק עם מיץ למקפיא, לחכות שיווצר קרח ואז לנער, כדי שיווצר ברד? האם מותר ביום טוב?
תשובה: כמו נושאים רבים, יש דעות שונות בהלכה על כך. יש הטוענים שהדבר אסור כי זה "נולד" - יוצרים משהו חדש. ויש הטוענים כי אין מדובר בנולד, אלא בשינוי מצב צבירה בלבד, וכמו שמותר להכין קרח הדבר מותר גם כאן. אני נוטה להקל יותר בתחום זה.
שאלה: בחירת שם לבת ועדיפות: אני ואשתי מתלבטים רבות בנוגע לשם לילדה תחילה חשבנו על השם אגם אבל שמענו שמועות שהשם הזה לא טוב מה דעתך עליו ועוד שתי שמות יפים שאני חשבתי זה טוהר ואדל מה עדיף אם בכלל? אשמח לקבל תשובה?
תשובה: ראשית, שתהיה לכם לידה קלה נעימה ומשמחת. אתם בוודאי יודעים כי מה שיקבע את חייה של הילדה לא יהיה השם שלה, אלא החינוך שתתנו, האהבה שתעניקו, היחסים הטובים בינכם וכדו. על כן, הדבר הטוב יותר הוא שתבחרו שם שאתם אוהבים. יש רק שמות מועטים, בקצוות, שאין אנו מעניקים אותם, בשל היותם שמות של בני אדם רשעים (כמו עתליה), אבל כל השמות האחרים המוצאים חן בעיניכם הם שמות טובים, וכל השמות שהצעתם הם בהחלט מתאימים. והרבה שמחה
שאלה: בחירת שם לבת ועדיפות: אני ואשתי מתלבטים רבות בנוגע לשם לילדה תחילה חשבנו על השם אגם אבל שמענו שמועות שהשם הזה לא טוב מה דעתך עליו ועוד שתי שמות יפים שאני חשבתי זה טוהר ואדל מה עדיף אם בכלל? אשמח לקבל תשובה?
תשובה: אני לא מבין בשמות - פניתי לאתר שיש בו תשובות בענייני שמות - להן קישורים: אגם אדל טוהר תזכו לבשורות טובות במהרה!
שאלה: טבילה במקווה עם מחלת עור: אני אמורה לטבול במקווה ביום ראשון הקרוב לאחר 7 נקיים ולצערי נדבקתי בפטרייה בפנים. הרופא אומר שזה מאוד מאוד מדבק ושלוקח לזה בערך 3 שבועות להירפא. מה עלי לעשות? האם מותר ככה לטבול במקווה? יש כאן סיכון של להדביק אחרות. ב ו דנה.
תשובה: לשאלה זו שני חלקים. חלק ראשון הוא מדעי. צריך לברר האמנם יש חשש הדבקה, האמנם אין פיתרון במקווה לכך (צריך לשאול את הבלנית, אפילו בעילום שם) וכדו. אם אין פיתרון ויש חשש הדבקה נראה לי כי זה מצב של "אונס" ואת לא יכולה לטבול, אלא אם הולכים לים וטובלים שם. ורפואה שלמה
שאלה: כשרות מנגל גז חדש: מנגל גז חדש האם נידרש להכשירו.ואם כן באיזה אופן ב מראש מאיר
תשובה: לא. אבל צריך להטביל כל חלק שבא במגע עם האוכל (למשל הרשת).
שאלה: כשרות דגים: האם יש חשש לתועי אניסקיס בדג סלמון המשווק ע"י שופרסל בהשגחת הרבנות קרית מלאכי מהדרין ובהשגחת בד"צ מחזיקי הדת,מודפס על האריזה -צילה יתכן וזו ארץ היצור?
תשובה: מצ"ב עמוד ההנחיות לכשרות הדגים
שאלה: פריון: הרב אנחנו נשואים שנתיים וחצי ועדיין לא זכינו להריון תקין. לאחר 7 חודשים מנישואינו נקלטתי להריון שהתברר שלא תקין כי העובר הפסיק להתפתח כמובן שבעצת רבנים נאלצנו להפסיק את ההריון ומאז מנסים כבר שנה וחצי ולא מצליחים. מבחינה רפואית הרוך השם הכל תקין. מה עושים?? אני ממש מיואשת ועל סף שברון. התחלנו טיפולים והיום גילתי שגם הטיפול השני לא הצליח. ניסתי את כל הסגולות, תפילות קיבלתי על עצמי 40 יום פרק שירה, נשמת כל חי, פרק י"ג ועוד ועוד ועוד. מה עושים הרב??
תשובה: ראשית, ברכה גדולה ותפילה גדולה שייפתחו בפניכם שערי רחמים ועת רצון, ותזכו במהרה לפרי בטן בשמחה. האם תוכלי לכוון אותי מעט יותר במה אני יכול לעזור? אם תכווני אותי, ותפתחי לי שער שדרכו אוכל להיכנס - אשמח מאוד להיות שותף. ושנה טובה ומתוקה. בשרו לנו שמחות
שאלה: בית ספר לילדכיתה א: עשייתכם ברוכה לומדת מהאתר המון. יש משהו שמדיר שינה מעיניי. בני בכורי עולה לכיתה א בעזה. אני המון שנים רצה מאחד לשני קייץ גשמים הכול ברגל ללןא עזרה אף אחד ממשפחתנו לא עוזר קצת אימא שלי בעבר ועכשיו עובדת.רשמתי לחילוני כי יש לו שכן שיכול ללכת איתו ביחד מרחק חמש דקות הליכה. הבית ספר הדתי הוא מלא בילדים אלימים כיתות מופרדות והאלימות חוגגת מורים צעירים שנותנים את הנשמה אך לא משתלטים אני ממש בסערת רגשות מפחדת כי יש לא יהודיים בכיתה הבית ספר מדהים ואחד הטובים בעיר מה לעשות
תשובה: לצערי, אני כמובן לא מכיר טוב מספיק את המציאות שאת מדברת עליה, ועל כן אוכל לומר רק משהו בכיוון מאוד מאוד כללי: בגילאים הצעירים הדבר החיוני ביותר והחשוב ביותר הוא מידות טובות, ביטחון, מפגש בלי אלימות וכדו. בגילאים מבוגרים יותר - נכנס יותר עולם התוכן, הידע, וכדו. אז אולי כדאי בשלב הראשון דווקא כן להכניס אותו למקום יותר מוגן ובטוח עבורך ועבורו, שיכנס לעולם של מידות טובות, ואת תדאגי להשלים לו את לימודי היהדות והקודש שמתאימים (אולי יש באזור שלכם חוגים, תלמוד תורה אחה"צ וכדו ), וכשהוא יגדל מעט להעביר אותו לבית הספר הדתי? האם זו אפשרות שיכולה להיות, ומתוך כך לגדול אדם בעל מידות טובות ואמונה גדולה.
שאלה: פדיון נפש: לרב האם פדיון נפש מועיל לגוי? אני גר ורציתי לתת כסף לפדיון נפש על אמא שלי ואחותי בראש השנה, אז רציתי לדעת אם זה מועיל.
תשובה: ברוך הבא. כיוון שאין "הלכות פדיון נפש", נראה לי כי נכון לעשות זאת, ולהתפלל כי יעלה להם לטובה.
שאלה: חילוקי דעות בנוגע להריון: אני נמצאת בשבוע 14 הריון ראשון נשואה שנה. אני צריכה בשבועיים הקרובים לבצע סקירת מערכות מוקדמת ובעלי לא מבין למה אני צריכה לעבור את כל בדיקות ההריון ואת זו בפרט בטענה שאם יגלו משהו גם ככה לא נפיל כי זהו רצון השם איך עליי להגיב לזה? אני מצידי רוצה לחוות את ההריון ולעשות את כל הבדיקות גם על מנת להיות רגועה אשמח להכוונה.
תשובה: הרב אליעזר מלמד מביא תשובה ארוכה ומפורטת - עייני בקישור ממליץ להראות את הדברים לבעלך.
שאלה: הגייה בתפילה: כבוד הרב עד כמה צריך להיזהר בהגייה של התפילה? (הבלעת אותיות, שווא נא ושווא נח) אם זה משנה, האם צריך לחזור על הקטע בתפילה עוד פעם? האם זה יהיה שונה במצב שבו הקטע כולל את שם ה (ואז לא רוצים להגיד את זה עוד פעם)?
תשובה: הגיית התפילה מאוד תלויה בהקשר. מלכתחילה, ואם אין האדם סובל מכך, טוב להגות את התפילה בצורה המתוקנת ביותר, וכך זה "תפוחי זהב במשכיות הכסף". ברם, לא חוזרים על תפילה שוב בשל החשש שמא לא נהגתה נכון, ובוודאי לא כאשר האדם סובל מתסמונת ocd שאז התפילה עלולה להפוך לסיוט גדול. האם קבלת תשובה לשאלתך?
שאלה: שמע ישראל: כבוד הרב שמעתי פעם שיש דברים מסוימים שצריך להתכוון עליהם בקריאת שמע - מה הם הדברים? האם חייבים ללכת לפי זה? מה אם זה לא הופך את קריאת שמע למשמעותית יותר אלא רק מעיק? אם אומרים קריאת שמע של שחרית לפני התפילה בשביל להגיד אותה בזמן, האם עדיין צריך להתכוון כשאומרים את זה מאוחר יותר בתפילה? זאת אומרת, זה כמו קריאת התורה, ולמה שיהיה צריך להתכוון כשקוראים בתורה?
תשובה: בנושאי כוונה בתפילה ובקריאת שמע, יש רמות שונות של התייחסות. בקריאת שמע, הרמה הבסיסית היא לכוון לקבל על עצמנו עול מלכות שמיים, ואם לא הייתה כוונה כזו - מלכתחילה ראוי לחזור על הקריאה של הפסוק הראשון ולכוון. ברם, אם אדם סובל מחששות תמידיים שמא לא כיוון כראוי וכדו  - יש להימנע מכך, ולסמוך על הפוסקים הקובעים כי בשל העובדה שאין אנו יודעים לכוון כראוי - אין אנו חוזרים שוב על הקריאה. רמות גבוהות יותר הן רמות לכתחילה, כגון כוונה מדויקת בפירוש המילים של ההכרזה שמע ישראל, שמלכתחילה ואם הדבר אינו גורם לאדם לסיוט ראוי להתכוון להם, אולם אין חוזרים בגללם על קריאת שמע. אם קוראים שמע מוקדם יותר בתפילה כדי שלא לעבור את זמן קריאת שמע - אכן זו הקריאה שצריך לכוון בה. אם קוראים את שמע מאוחר הרבה יותר ביום "כקורא בתורה" לא כקריאה ההלכתית - נראה כי בכל זאת ראוי לכוון, כי לקבלת עול מלכות שמיים (בניגוד לחובת קריאת שמע) אין מגבלות של זמן, והיא תקפה בכל עת.
שאלה: פדיון הבן: כבוד הרב, לגיסתי נולד בן בשעה טובה ומוצלחת, יום השלושים מהלידה- יוצא יום חמישי הבא,-י"ט אלול. ויום ה- 31 לפדיון- יוצא למחרת- יום שישי.- כ באלול. האם אפשר לעשות פדיון הבן ביום חמישי בלילה? או שחייב להמתין עד יום שישי בבוקר? שזה יום ה- 31 לפדיון. גיסתי ילדה בתאריך: כ באב יום -רביעי- בשעה 14:30.
תשובה: עיין בקישורים:
שאלה: רוטב דגים: כבוד הרב רציתי לדעת האם מותר להוסיף רוטב דגים(זהו אינו רוטב ממש אלה נוזל התסיסה של הדגים הנוזל צלול ) שמשמש להמלחה בלבד? והאם יש הבדל בנושא בין בשר לעוף? ב מראש ושבת מבורכת
תשובה: על פי ההלכה בין אכילת בשר או עוף ובין אכילת דגים צריך להחליף סכו"ם ולנקות את הפה, מכאן שיש איסור ברוטב או בשומן של זה בזה (שהרי החלפת הסכו"ם והצלחות היא רק בגלל מעט השומן והרוטב שנשאר בהם).
שאלה: בין בשר לחלב: ליפני כמה שנים שמרתי בין בשר לחלב 3 שעות ואז החלטתי שאני רוצה להישתפר אז שמרתי 4 שעות ואז אמרו לי שאין דבר כזה 4 שעות אבל שיש דבר כזה 5 וחצי שעות וליפני כמה זמן החלטתי שאני לא יכולה יותר ואני רוצה לחזור ל3 שעות, השאלה שלי אם זה עברה לחזור לשמור 3 שעות אם הייתה תקופה מסויימת ששמרתי 5 וחצי
תשובה: אדם שנוהג בהחמרה מסוימת שלש פעמים זה מעין נדר וצריך התרת נדרים. עליך לפנות לרב  שיעשה לך התרת נדרים.  אפשר לפנות לרב השכונה או היישוב, לקרוב משפחה וכד  עייני בקישורים:
שאלה: הינדואיזם, עבודת אלילים?: האם הינדואיזם נחשב עבודה זרה? נכון שיש להם המון אלים אבל על פי אמונתם כל אותם אלים הם רק גילויים שונים של אותו אל שנקרא בהארמן, שהוא האל האחד והיחיד, הנצחי והאינסופי שממלא את כל ההוויה. אמנם עליי לציין שהאל הזה לא כל כך פופולרי ושעצם היותו אחד ויחיד ומקור לכל לא מקנה לו תפקיד כל כך מרכזי בדת (למרות שהוא נחשב לאחד משלושת האלים הגדולים). ובנוסף לזה פשוטי העם גם לא מודעים לזה ומקבלים את הדת כפשוטה כאילו באמת אותם אלים הם בעלי ריבונות אינדיבידואלית ופרטית. ובכל זאת, אנשי הדת הרציניים שעוסקים בזה יותר מהאדם הפשוט מקבלים את העובדה שיש אל אחד ויחיד שהוא המקור לכל. אז שוב אני שואל, עבודת אלילים או לא?
תשובה: אינני מתמצא בנושא. ערכתי חיפוש מזורז ומצאתי תשובות הפוכות: אחד מזכיר הינדואיזם כעבודה זרה ממש מקום אחר לא רואה בהינדואיזים ע"ז
שאלה: כשרות שחיטה ספרדית לאשכנזים: ראיתישאתם ממליצים על שחיטה ספרדית כמו מחפוד גם לאשכנזים ולהיפך כמו קהילות לספרדים.והרי יש הבדלים בהלכה ביןהקהילות השונות בהלכות שחיטה
תשובה: ע"מ להכיר מקרוב את ההבדלים ולא משמועות אנו ממליצים לך לקרוא את המאמר המצ"ב של הרב כ"ץ.
שאלה: עליית ילדים והקריאה בשמחת תורה: אני יודע שבשמחת תורה עולים ילדים שלא הגיעו לגיל מצוות גם בעלייה לתורה וחלקם קוראים גם בעצמם. שאלתי היא איזה קטע הילדים אמורים לקרוא כדי שאתן לילד שלי להתכונן לקריאה בכבוד רב.
תשובה: הילדים כמו כל המבוגרים עולים לתורה מתחילת "וזאת הברכה" (כהן לוי וכו ) עד "ובגאוותו שחקים".
שאלה: השם שני לבת בכורה: כבוד הרב קראנו לביתנו הבכורה "שני". כיום היא ילדה מקסימה. אך אני חוששת שאולי חטאתי לה. קבלתי מספר תגובות על כך ששני הוא שם שמתאים יותר לבת שניה (שני ולא ראשון). זה מאוד מטריד אותי כי אולי גרמתי לה לנזק בבחירת שם זה?
תשובה: אני לא מבין בשמות. יכול רק להציג לך דברים של אחרים: השם שני גם הוא נחמד. בחינת: "כחוט השני שפתתיך ומדבריך נאוה - כפלח הרמון רקתך מבעד לצמתך" ועוד ראיתי שראשי תיבות שנ"י - "שמונה נביאים יצאו" ומכאן שיצאו מרחב שמונה נביאים. (שקשרה בחלונה את חוט השני) ועוד מרומז שבזכות המעשה שעשתה זכתה להינצל וזכתה לכפרת עוונות ולכן השם שני הוא שם בעל משמעות חיובית לעניו"ד. גם בזמן ביהמ"ק שימש חוט השני ככפרה לעם ישראל. (מצורע   יוה"כ), אולי יש מי שחשש בגלל ששני משמעותו "אדום עז" (ארגמן) והוא מוזכר בהקשר לחטא: "אם יהיו חטאיכם כשנים כשלג ילבינו." ולכן יש שחששו מעט. אבל אם נחפש צדדים שליליים, אזי כמעט בכל שם אפשר יהיה למצוא מגרעות, לכן חשוב שנחפש רק טוב ונזכה לראות רק דברים חיוביים ולא דברים שליליים, זו דעתי לפחות. מתוך עוד תשובה:
שאלה: צבא: אני ב19 ולוחם ביחידה מובחרת בצבא וברוך השם מרגיש תחושת שליחות וסיפוק אדיר מהמשימה שלי אך אני מרגיש הרבה פעמים תחושת אכזבה עצומה בגלל שלא הצלחתי ללכת לישיבה לפני הצבא משום שלמדתי בבית ספר חילוני והצבא לא הסכים לדחות לי את השירות וזה נורא מתסכל אותי שאני לא למדתי כמו שצריך לפני הצבא וברגעי משבר קשים אני אומר לעצמי שבכלל לא הייתי צריך להיות פה עכשיו אלא בעוד שנה או שנתיים וזה גורם לי לתסכול עצום מה עליי לעשות כי מצד אחד אני רוצה מאוד להגן על העם והמדינה אך המחשבות הללו מציקות לי אשמח לתשובה
תשובה: ב"ה, עכשיו אתה עוסק במצוה חשובה, תתרכז בה, תעשה את המיטב, תכננן לך שנת לימודים בישיבה אחרי הצבא, בנתיים תקבע עיתים לתורה, לבד או עם חברותא, אפשר גם חברותא בטלפון, דני ארגמן 0527710491
שאלה: ראש השנה: כבוד הרב בעוד כשבועיים יהיה "ראש השנה". ורציתי לשאול האם בכל ימות החג אסור להדליק חשמל או לנסוע (כמו בשבת)? המשך יום טוב
תשובה: בענייני חשמל ונסיעה ראש השנה כמו שבת.
שאלה: קידוש לפני התפילה: ראש השנה הולך ומתקרב אלינו. התפילה של שחרית עורכת אצלנו בבית הכנסת המון זמן. אנחנו מתחילים מ7 וחצי בערך ומסיימים ב12 וחצי. הבעיה שאסור לאכול לפני התפילה ויוצא שאני חצי יום בצום והדבר מקשה עלי מאוד להתרכז בתפילה וכו. האם אני יכול לעשות קידוש קודם תפילת שחרית ולאכול עוגות וכד?
תשובה: ב"ה, לפני תפילה לא אבל יש מקילים לעשות קידוש לפני תקיעת שופר. דני ארגמן
שאלה: קללה: שבוע טוב ומבורך. אחי אמר בצחוק אימרה נגד הקב"ה. אנחנו נורא פוחדים בבית שעלול לקרות משהו כתוצאה מכך, האם יש משהו שאפשר לעשות כדי לכפר לבטל את הקללה?
תשובה: ב"ה, יותר ממה שאתם צריכים לפחוד ממה שעלול לקרות בבית, אתם צריכים לפחוד מהזלזול עצמו, צריך לעשות תשובה גדולה על הזלזול הזה, בזלזול כלפי מעלה אדם מבטל את כל הבסיס המוסרי שהוא עומד עליו, כי אין מקור למוסר, ואין מי שיצוה על המוסר, לכן צריך להתחרט על כך, ללמוד מוסר. דני ארגמן
שאלה: נוסח בתפילה: אני אשכנזיה ומתפללת כל חיי בנוסח ספרד. אני גרה באזור חרדי ובית הכנסת שהתפלל בנוסח ספרד נסגר. עברתי להתפלל בבית כנסת אחר ששם מתפללים בנוסח אשכנז. מאד לא נוח לי להתפלל בסידור נוסח ספרד שם כי יש כמה וכמה שינויים. הבעיה חמורה יותר בראש השנה ויום כיפור שאז באמת יש שינויים רבים. השאלה שלי: האם מותר לי לעבור להתפלל נוסח אשכנז מכאן ולהבא? אני צריכה לצורך זה לעשות התרת נדרים או פשוט לעבור? או שמא כבוד הרב מציע לי בכל אופן להתפלל נוסח ספרד בבית כנסת שמתפלל בנוסח אשכנז? עלי לציין שאני לא אשה נשואה כך שאני לא הולכת אחרי אף אחד. על תשובתך!
תשובה: עקרונית את צריכה להמשיך את הנוסח של אביך. מעשית, לעיתים יש מקום לשנות נוסח, עייני בקישור:
שאלה: שנאה כלפי חברי החילוני?: ערב טוב, יש לי דילמה מוסרית, ורציתי לראות מה דעתך בעניין כבוד הרב. נתקלתי בהלכה הבאה :"אבל מי שהוא רשע, אמרו חכמים (פסחים קיג, ב) שמצווה לשונאו, שכן האיסור לשנוא הוא כלפי אחיך, היינו מי שאתך במצוות, שנאמר (ויקרא יט, יז): "לא תשנא את אחיך בלבבך", אבל מי שאינו אתך במצוות, אין כלפיו איסור שנאה. ומניין למדנו שמצווה לשנוא רשע, שנאמר (משלי ח, יג): "יראת ה שנאת רע גאה וגאון ודרך רע ופי תהפכות שנאתי". וכן נאמר (תהלים קלט, כא-כב): "הלוא משנאיך ה אשנא ובתקוממיך אתקוטט. תכלית שנאה שנאתים לאויבים היו לי"." יש לי חבר שהוא חילוני, והוא לא מאמין בה. הוא מחלל שבת במוצהר והוא לא חושב שיש בעייה עם זה, אבל הוא בן אדם טוב סך הכל. דיברתי איתו וניסיתי לשכנע אותו שזה לא ר, אבל לא הצלחתי. האם מצווה עליי לשנוא אותו? בכל זאת הוא חבר טוב שלי וחוץ מחילול הקודש הוא אדם טוב. מיכאל
תשובה: כיוון שאינו מבין את ערכה של שבת המלכה, ולא זכה להכיר אורה של תורה, וגדל אצל התרבות החילונית המסתירה את רכושנו הרוחני ומגדלת עמי ארצות שוגגים, אין לו דין של רשע לשונאו, אלא יש לשנוא את עמדותיו ומעשיו בנושאים בהם הוא חולק על התוה"ק. ואותו גופא לאהוב אהבת נפש, להאמין בנשמתו שעוד תזרח והוא ישוב אל ד  ואל טובו. מה שאנו שונאים רשעים ולא רק רשעותם, הוא בדמויות שהכירו בוראם ומרדו בו, והיינו שהרשעות חדרה לעומקי אישיותם ואינה רק עמדה חיצונית מחוסר הכירות. יחד עם זאת- הנטיה הראשונית להתקרב אליו ולהעלים עין מכפירתו ועמדותיו הרעות בענייני התורה, היא נטיה שיש למשול בה ולהזהר ממנה. אסור להעלים עין מעבירותיו. עליך לפתח ולעודד את הביקורת החריפה על עמדות אלו, ולעמוד עימו בבירור אמיתי ובהצהרת חוסר הסכמתך לדברים יחד עם האהבה כלפיו.
שאלה: יום כיפור בהריון ובהנקה: ב ה ילדתי לפני כחודש בניתוח קיסרי ילד מקסים. הגוף שלי עדיין לא סיים את תהליך ההחלמה ולעיתים אני עדיין חלשה, בנוסף אני מניקה הנקה מלאה את בני. רציתי לשאול מה הם הדינים לגבי יום כיפור למישהי במצבי? ושבוע טוב, מעיין.
תשובה: אם את חוששת שהחלב יתמעט, מותר לשתות לשיעורין. שתי מרק או מיץ, כך שהגוף יתחזק. שיעורין- מעט פחות מצד אחד של הלחי, כל שבע דקות.
שאלה: אליעזר עבד אברהם: לא נושא קריטי אבל נושא די מעניין. האם תרח היה חי כשאברהם עזב את חרן. לפי החישוב תרח היה עדין חי. שאלה שניה, הרי אברהם ידע היכן גר אחיו בחרן, למה לא שלח את אליעזר היישר לכתובת? מדוע אליעזר היה צריך לנחש ניחושים בקשר לנערה, ולעשות דיל עם הקב"ה שתזדמן לו הנערה הנכונה? שאלה שלישית, איך נודע בכלל לאברהם על משפחתו של אחיו ועל ילדיו? מי הודיע לו? ואולי גם הודיעו לו על מות אביו? אודה לתשובה עניינית.
תשובה: לך, 1. תרח היה עדיין חי. התורה מעלימה זאת ורש"י בפירושו במקום מסביר מדוע. 2. אברהם שולח למשפחתו באופן כללי ואף אחד לא ידע אם זו תהיה בתו של בתואל. בפרט שאולי היא לא מתאימה ולא גומלת חסדים וכד. בדרך זה נערך בירור שהיא אכן מתאימה במידותיה. 3. ברור שהיתה תקשורת טובה ובדרכים הללו עברו שיירות ויחד איתם גם הודעות. לכן ברור שאברהם ידע גם ממות אביו וגם דברים אחרים מהמשפחה. הם גרו באיזור מרכזי ובנתיבים עולמיים מרכזיים. חכמים מזכירים זאת בענין רחל ולאה שהן ידעו שיש להם שתי בני דודים תאומים - עשו ויעקב, וגם ידעו על התכונות וההתנהגות שלהם. בברכת כתיבה וחתימה טובה דוד לוי